**สถาบันทันตกรรมเตือน: ฟันผุไม่ได้เกิดจาก “แมงกินฟัน!**

สถาบันทันตกรรม กรมการแพทย์ ขอเตือนประชาชนอย่าหลงเชื่อ ข่าวลวง ที่เผยแพร่ทางสื่อออนไลน์เกี่ยวกับการรักษาฟันผุด้วยวิธีการนำยาไปทาบริเวณแก้ม โดยอ้างว่า “แมงกินฟัน” จะออกมาจากฟัน

❌ ข้อมูลดังกล่าวไม่เป็นความจริง ❌

ยาหรือสารที่กล่าวอ้างในคลิปออนไลน์นั้น มีส่วนประกอบของไข่พยาธิหรือไข่แมลง เมื่อมีการนำไปทาบริเวณแก้มและถูจะทำให้เกิดความร้อน ส่งผลให้ตัวอ่อนของหนอนแมลงหรือพยาธิฟักออกมา จนทำให้ดูเหมือนมี “แมงออกจากฟัน” โดยสาเหตุของฟันผุที่แท้จริงเกิดจากเชื้อแบคทีเรีย ไม่ใช่พยาธิหรือแมลง

ฟันผุเกิดจากแบคทีเรียชนิด Streptococcus mutans ซึ่งเป็นเชื้อแบคทีเรียหลักที่พบในคราบจุลินทรีย์และเป็นสาเหตุสำคัญของฟันผุ เมื่อแบคทีเรียเหล่านี้ย่อยสลายแป้งและน้ำตาลจากอาหาร จะสร้างกรดที่ค่อย ๆ ทำลายเคลือบฟันและเนื้อฟัน จนทำให้เกิดรูผุ หากปล่อยไว้โดยไม่รักษา อาจลุกลามถึงโพรงประสาทฟัน ทำให้เกิดการอักเสบ ปวดฟันรุนแรง หรือติดเชื้อเป็นหนองได้

แนวทางป้องกันฟันผุที่ถูกต้อง

✅ แปรงฟันด้วยยาสีฟันผสมฟลูออไรด์อย่างน้อยวันละ 2 ครั้ง

✅ ใช้ไหมขัดฟันเป็นประจำเพื่อขจัดคราบจุลินทรีย์ตามซอกฟัน

✅ พบทันตแพทย์เพื่อตรวจฟันและขูดหินปูนทุก 6เดือน

📌 ข่าวที่เผยแพร่เกี่ยวกับ “แมงกินฟัน” และการใช้ไข่หนอนแมลงหรือพยาธิทาแล้วมีหนอนออกจากแก้ม เป็นข้อมูลเท็จ

ขอให้ประชาชนอย่าแชร์หรือส่งต่อข่าวที่ไม่มีหลักฐานทางวิทยาศาสตร์ และควรติดตามข้อมูลจากแหล่งที่เชื่อถือได้เท่านั้น

📍หากมีข้อสงสัยหรือปัญหาเกี่ยวกับสุขภาพช่องปาก สามารถปรึกษาได้ที่ Facebook : สถาบันทันตกรรม กรมการแพทย์ หรือ Line OA : @iodforfun

#สถาบันทันตกรรม #ฟันผุไม่ได้เกิดจากแมงกินฟัน #แมงกินฟัน #ฟันผุ